《秋夜遇雨无月有怀林赞虞侍郎率占留别》
清代·黄寿衮

忧时病逆旅，况乃秋雨中。寒镫对孤帐，蓦然思令公。

神采特高发，黄鹤翔云空。俯视尽尘壒，啾啾争草虫。

嫉俗与爱国，枘凿难两容。救民出水火，老臣有愚忠。

今宵虽无月，圆明会相逢。秋雨阻行客，明朝趁晴风。

此去频北望，马首愿早东。

作者简介：黄寿衮，字补臣，浙江山阴人。光绪戊戌进士，改庶吉士，授检讨，历官河南候补知府。有《夷门草》、《莫宦草》。